text: Arbejdsmiljø i landbruget i søgelyset
  18 juni 2012 kl. 13.59
  Videncentret for Landbrug opfordrer til selvjustits for at forbedre arbejdsmiljøet i landbruget.
  Ulykkerne i landbruget rammer i stort omfang børn. Hvert år kommer 300 børn til skade i landbruget, og i de seneste ti år er 15 børn blevet dræbt. Arbejdsulykker har i alt kostet 74 mennesker livet siden 2001.
  Videncentret for Landbrug kårer hvert år et landbrug, der gør en særlig indsats for at skabe et sikkert miljø for børn og voksne. Senest er prisen gået til landmandsparret Ole og Bente Sørensen, Ribe. De har gennemgået arbejdspladsen for at forebygge ulykker, og mekaniske anlæg er blevet afskærmet.
  Et landbrug er også en legeplads for børn, og Videncentret for Landbrug har en særlig kampagne, der skal få børn til at vogte sig mod ulykker.
  Se kampagnens hjemmeside.
  